آیت اللہ شاہرودی کی نماز جنازہ

مصلائے امام خمینی (رہ) میں مرحوم آیت اللہ شاہرودی کی نماز جنازہ ادا کی گئی۔

خبر کا کوڈ: ۴۳۸۹۷۳

تاریخ: ۲۶ اسفند ۲۰۱۸ - ۱۰:۲۹

رسا نیوز ایجنسی کی رپورٹ کے مطابق، رہبرمعظم انقلاب اسلامی حضرت آیت اللہ العظمی سید خامنہ ای کی امامت میں آج صبح مرحوم آیت اللہ ہاشمی شاہرودی کی نماز جنازہ مصلای امام خمینی(رح) تہران میں ادا کی گئی جس میں صدر مملکت حسن روحانی، پارلیمنٹ کے اسپیکر، عدلیہ کے سربراہ، اعلی حکام، علمائے کرام، اہم سیاسی اور مذھبی شخصیات اور اسی طرح عوام کی بڑی تعداد نے شرکت کی۔

تہران میں نماز جنازہ کے بعد مرحوم آیت اللہ ہاشمی شاہرودی کے جسد خاکی کو قم منتقل کیا جائے گا اور قم میں بعد از ظہرتشیع جنازہ کے بعد مرحوم کو حضرت معصومہ (س) کے حرم مطہرمیں سپرد خاک کیا جائےگا۔

واضح رہے کہ تشخیص مصلحت نظام کونسل کے چیئرمین آیت الله ہاشمی شاہرودی کا پیر کے روز70 سال کی عمر میں انتقال ہوگیا.

آیت الله ہاشمی شاہرودی 1948 میں نجف اشرف میں پیدا ہوئے، آیت الله ہاشمی شاہرودی کئی سال تک نگہبان کونسل کے رکن رہے، جبکہ رہبر معظم انقلاب اسلامی حضرت آیت اللہ العظمیٰ سید علی خامنہ ای نے انہیں عدلیہ کا سربراہ منتخب کیا اور وہ 1999 سے 2009 تک عدلیہ کے سربراہ کے عہدے پر فائز رہے./۹۸۸/ ن۹۴۰